CELEX: 32010R0716
Language: hu
Date: 2010-08-06 00:00:00
Title: A Bizottság 716/2010/EU rendelete ( 2010. augusztus 6. ) egyes áruk Kombinált Nómenklatúra szerinti besorolásáról

11.8.2010   
            
            
               HU
            
            
               Az Európai Unió Hivatalos Lapja
            
            
               L 210/22
            
         A BIZOTTSÁG 716/2010/EU RENDELETE
   (2010. augusztus 6.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. augusztus 6-án.
      
         
            a Bizottság részéről, az elnök nevében,
         
         Janusz LEWANDOWSKI
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egy termék, amely:
                  
                              —
                           
                           
                              egy nagynyomású, kisüléses higanygőzlámpából nem zárt betétes reflektorral,
                           
                        
                              —
                           
                           
                              kábelezésből,
                           
                        
                              —
                           
                           
                              szellőzőnyílásokból,
                           
                        
                              —
                           
                           
                              egy rögzítőkeretből fogantyúval és
                           
                        
                              —
                           
                           
                              egy csatlakozóból áll.
                           
                        E terméket projektorokban történő használatra szánták.
               
               
                  8539 32 10
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. a) pontja, valamint a 8539, a 8539 32 és a 8539 32 10 KN-kód szövegezése határozza meg.
                  mivel a terméket projektor részének kell tekinteni, a XVI. áruosztályhoz tartozó megjegyzések 2. pontja érvényes.
                  A XVI. áruosztályhoz tartozó megjegyzések 2. a) pontja értelmében azokat a géprészeket, amelyek a 84. vagy 85. árucsoport vámtarifaszámai alá tartozó áruk, a saját vámtarifaszámuk alá kell besorolni.
                  A termék jellemzőit tekintve megfelel a 8539 vámtarifaszám alá tartozó árukra vonatkozó feltételeknek. Következésképpen a 8529 vtsz. alá történő besorolás kizárt.
                  Ezért a terméket a 8539 32 10 KN-kód alá kisüléses higanygőzlámpaként kell besorolni.